Spørgsmål: Hej Er der nogen af jer der har haft Næstved Rideudstyr ude med et udvalg af sadler med henblik på tilpasning og køb, og hvordan gik det? Har de alle priserklasser med, eller kun de "dyre"? På forhånd tak for svar.
Svar: Jeg fik Torben ud sidste år. Han havde i forvejen fundet ud af, hvilken bomstr. min hest bruger. Han havde forskellige sadler med, både brugte og nye. "Desværre" sad sadel nr. 1 en ny Passier GG perfekt på kræet. Der skulle bare lige lidt mere i bagtil, da min hest har et meget højt lansemærke. For ligesom at "få noget for pengene" bad jeg ham prøve andre sadler og forklare, hvorfor de ikke lå lige så godt. Efter 4 mdr. så han på sadlen igen, og der var den faldet lidt ned fortil og blev stoppet igen. (det er Michael Brodie, der omstopper for Næstved Rideudstyr). Her for en uge siden så han på sadlen igen, og skal se på den igen om 14 dage for at se, om sadlen skal omstoppes (jeg skal lige overstå det sidste stævne inden sommerferien). Jeg synes, jeg har fået en meget fin og forholdsvis billig behandling. Torben er næsten altid til at få fat i. Sadlen sidder til hestens tilfredshed, ingen tryk eller andre ubehagelige ting. Og det selvom den er blevet redet med hver eneste dag, og min berider sagde, at der var en risiko for trykninger, når man red så meget med en helt ny sadel. Så   herfra til Næstved Rideudstyr. Det eneste, der er med Torben, er at han selv er rigtig glad for Passier - men det er jo også noget af det bedste! Så det kan man vel egentlig ikke fortænke ham i. Hilsen Gitte